laion/Wikipedia-Exotic huggingface dataset:
מייק באטיסט

מייקל ג'יימס "מייק" באטיסט (באנגלית: Michael James "Mike" Batiste; נולד ב-21 בנובמבר 1977 בלונג ביץ', קליפורניה) הוא כדורסלן עבר אמריקאי המחזיק באזרחות בולגרית ששיחק בעמדות הפורוורד והסנטר. גובהו 2.04 מטר. באטיסט שיחק בליגת הקולג'ים עבור אוניברסיטת המדינה של אריזונה במשך שלוש עונות. הוא לא נבחר בדראפט ה-NBA ועבר לשחק באירופה, במועדון הבלגי ספירו שרלרואה (עונת 2001-2000) ובמועדון האיטלקי, לורבנטיה בייאלה (2002-2001). לאחר שנתיים של קריירה אירופית באטיסט חתם בקבוצת ה-NBA, ממפיס גריזליס בה שיחק 75 משחקים בהם קלע 6.4 נקודות והוריד 3.4 ריבאונדים בממוצע. לאחר עונה אחת עזב את המועדון וחתם בלוס אנג'לס קליפרס, אך זמן קצר לפני תחילת העונה נחתך מן הקבוצה. באטיסט נותר ללא קבוצה ובמשך עונה שלמה לא שיחק כלל במסגרת כלשהי. ביולי חתם במועדון הפאר היווני פנאתינייקוס, בו שיחק עד שפרש מכדורסל. עם פאנתייקוס זכה באטיסט שמונה פעמים באליפות יוון, שש פעמים בגביע היווני ובשלוש באליפות היורוליג, כשבעונת 2006-07 השיג את כל התארים במקביל. ביולי 2012 חתם באטיסט לעונה בפנרבחצ'ה הטורקית. באוגוסט 2013 חתם שוב בפנאתינייקוס, ובסיום העונה פרש מכדורסל. אליפות יוון: 2004, 2005, 2006, 2007, 2008, 2009, 2010, 2011, 2014 הגביע היווני: 2005, 2006, 2007, 2007, 2008, 2009, 2012, 2014 אליפות היורוליג: 2007, 2009, 2011 מדיה וקבצים בנושא מייק באטיסט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל באתר פנאתינייקוס "באטיסט עובר לפנרבחצ'ה, דרו ניקולאס לצסק"א", מאתר ONE, מיום 13 ביולי 2012 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
הרלדיקה סוציאליסטית

הרלדיקה סוציאליסטית הוא ביטוי אשר מתייחס לסגנון ייחודי ששימש ועודנו משמש לעיצוב סמלי מדינות קומוניסטיות וסוציאליסטיות. למרות שימוש רווח למדי במונח שלט אצולה, רוב הסמלים הללו אינם מהווים שלטי אצולה במובן הרלדי מסורתי מאחר שהם חסרים אלמנטים בסיסיים - למשל מגן. לאחר היווסדה, נזקקה ברית המועצות לסמלים, שלטי אצולה, דגלים וחותמות - אך לא רצתה לעשות שימוש בסמלים הרלדיים מסורתיים, שנתפסו כבעלי שורשים פיאודלים וקונוטציות ריאקציונריות. לפיכך הוחלט לעשות שימוש בסגנון אשר ימוקד בסמלי האידיאל הקומוניסטי של חברה משגשגת הנתמכת על ידי פועלים. כמה סמלים טיפוסיים להרלדיקה סוציאליסטית הם: בד, דגל או רקע אדומים הפטיש והמגל הכוכב האדום שיבולי דגנים או תבואת צמח מתורבת אחר גלגלי שיניים שמש זורחת נוף כלשהו חפצים תעשייתיים מודרניים, כגון עמודי חשמל סמל ברית המועצות הווה דוגמה ראשונה להרלדיקה סוציאליסטית. בעקבותיה, מספר מדינות במזרח אירופה, אפריקה ואסיה החלו להשתמש בסמלים באותו הסגנון. איטליה היא המדינה היחידה שאחד מסמליה היה בסגנון ההרלדיקה הסוציאליסטית ולא הייתה גרורה של הגוש המזרחי. רומניה יצרה מסורת הרלדית חדשה ומעוררת מחלוקת. מועצת המדינה להרלדיקה של הרפובליקה הסוציאליסטית של רומניה שילבה סצינות נוף ונושאים תיירותיים ביחד עם פריטים מודרניים (כגון אסדות קידוח) וסמלים הרלדיים ישנים - בסגנונות מעוצבים – לשלט אחד. ב-1974 החליפה הונגריה את שלטי האצולה של 83 ערים בסמלים סוציאליסטיים בסגנון רוסי. במהלך זה הוחלפו כל הסמלים ההרלדיים העתיקים בסמלים סוציאליסטיים אשר הוכתרו בכוכב אדום. פירוק ברית המועצות ונפילת משטרים קומוניסטים אחרים באירופה הביאו להיעלמות רוב סמלי ההרלדיקה הסוציאליסטית באירופה - אשר הוחלפו מחדש בשלטי אצולה קודמים, או כאלו חדשים לגמרי. עם זאת, סמל בלארוס הנוכחי מזכיר בצורתו את סמלה של בלארוס הסובייטית. דוגמאות נוספות ניתן למצוא בסמלי מדינות אשר היוו חלק מהרפובליקה הפדרלית הסוציאליסטית של יוגוסלביה - סמל מקדוניה המודרני הושאר אותו סמל מתקופת הרפובליקה הסוציאליסטית של מקדוניה. סמל סרביה המודרני הומלץ לשימוש על ידי הפרלמנט, אך למעשה, סמל הרפובליקה הסוציאליסטית של סרביה אף-הוא עדיין בתוקף ונעשה בו שימוש חוקי. הרלדיקה סוציאליסטית עודה קיימת ביבשות נוספות ומשמשת בסמלי מדינות אסייתיות שונות, כגון הרפובליקה העממית של סין, וייטנאם וצפון-קוריאה וכן באפריקה, שם ניתן להבחין, למשל, בסמל אנגולה וסמל מוזמביק כמייצגי הרלדיקה סוציאליסטית. הרלדיקה סמל הרפובליקה הפדרלית הסוציאליסטית של יוגוסלביה סמל לאוס Stephen Slater, "The complete book of Heraldry" London 2002 מדיה וקבצים בנושא הרלדיקה סוציאליסטית בוויקישיתוף
נמשים (אלבום)

נמשים הוא אלבום הבכורה של הזמרת-יוצרת אמילי קרפל. האלבום יצא לאור ב-15 באוגוסט 2008. ונבחר לאלבום השנה של ערוץ 24 וראש 1. את האלבום הפיקו מוזיקלית תומר אדם לנצינגר, שעבד ביחד עם עופר מאירי על האלבום הראשון של מטרופולין, וניר אוורבוך. קדמו ליציאתו הסינגלים "טיפה", "כאן אני עומדת" ו"נמשים". הסינגל "טיפה" זכה להצלחה גדולה בתחנות הרדיו ובטלוויזיה, ו"נמשים" להצלחה גדולה עוד יותר. הסינגל הגיע למקומות גבוהים במצעדים השבועיים בתחנות הרדיו (ביניהן גלגלצ ורשת ג') ואף בתוכנית "המבוקשים" של ערוץ 24. לשירים "טיפה" ו"נמשים" צולמו גם קליפים. השיר "חוץ ממך" המופיע באלבום, תורגם והוקלט לגרסה נוספת בשפה האנגלית NO ONE ELSE, והוא מושמע בפרסומת של בר רפאלי ונועם טור לחברת "פוקס".[1] עוד נכלל באלבום, השיר "אינך מבקש דבר" ("למי שאינו מאמין") שכתבה לאה גולדברג וכן גרסת כיסוי לשירה של להקת בוטן מתוק בקרקס "יום עדין". על כל העיבודים באלבום היו אחראים אמילי קרפל, תומר אדם לנצינגר וניר אוורבוך. הפקה מוזיקלית ועיבודים: תומר אדם לנצינגר וניר אוורבוך - סינתים, מקלדות, פסנתר, תכנות תופים, תכנות מחשב. אלי נחום - גיטרה חשמלית, בס. ניר מנצור - תופים אמן אורח: אסף אמדורסקי דואט "בין השורות". אמן אורח: סמי בירנבך "עונות". יונתן לוי - בס. טיפה (בימוי: אופיר לובל) [2] נמשים (בימוי: אופיר לובל) [3] אמילי קרפל באתר "סטריאו ומונו" מילים לשירים של אמילי קרפל, באתר "שירונט" אסף נבו, ‏אמילי קרפל מוציאה אלבום שני, באתר ‏מאקו‏, 21 במרץ 2012
שירותי בריאות

שירותי בריאות הם שיפור הבריאות באמצעות מניעה, אבחון, טיפול, שיפור או ריפוי של מחלות, פציעות וליקויים פיזיים ונפשיים אחרים אצל אנשים. שירותי הבריאות ניתנים על ידי אנשי מקצוע בתחום הבריאות ותחומי בריאות בעלי ברית. רפואה, רפואת שיניים, רוקחות, מיילדות, סיעוד, אופטומטריה, אודיולוגיה, פסיכולוגיה, ריפוי בעיסוק, פיזיותרפיה, אימון אתלטי ומקצועות בריאות נוספים מהווים כולם שירותי בריאות. המונח כולל עבודה שנעשתה במתן טיפול ראשוני, טיפול משני וטיפול שלישוני, כמו גם בבריאות הציבור. הגישה לשירותי בריאות עשויה להשתנות בין מדינות, קהילות ויחידים, בהשפעת תנאים חברתיים וכלכליים וכן ממדיניות בריאות. מתן שירותי בריאות פירושו "שימוש בזמן בשירותי בריאות אישיים כדי להשיג את התוצאות הבריאותיות הטובות ביותר האפשריות". גורמים שיש לקחת בחשבון במונחים של גישה לטיפול רפואי כוללים מגבלות כספיות (כגון כיסוי ביטוחי), חסמים גאוגרפיים ולוגיסטיים (כגון עלויות הובלה נוספות והיכולת לקחת חופשה בתשלום כדי להשתמש בשירותים כאלה), ציפיות חברתיות-תרבותיות ומגבלות אישיות ( חוסר יכולת לתקשר עם ספקי שירותי בריאות, אוריינות בריאות לקויה, הכנסה נמוכה). מגבלות על שירותי בריאות משפיעות לרעה על השימוש בשירותים רפואיים, על יעילות הטיפולים ועל התוצאה הכוללת (רווחה, שיעורי תמותה). מערכות בריאות הן הארגונים שהוקמו כדי לענות על צורכי הבריאות של אוכלוסיות ממוקדות. על פי ארגון הבריאות העולמי (WHO), מערכת בריאות מתפקדת היטב דורשת מנגנון מימון, כוח עבודה מיומן ושכר הולם, מידע אמין שניתן לבסס עליו החלטות ומדיניות ומתקני בריאות מתוחזקים היטב כדי לספק תרופות איכותיות. וטכנולוגיות. מערכת בריאות יעילה יכולה לתרום לחלק משמעותי מהכלכלה, הפיתוח והתיעוש של המדינה. שירותי בריאות הם גורם מכריע חשוב בקידום הבריאות והרווחה הגופנית והנפשית הכללית של אנשים ברחבי העולם. דוגמה לכך הייתה ההדברה העולמית של אבעבועות שחורות בשנת 1980, שהוכרזה על ידי ארגון הבריאות העולמי, כמחלה הראשונה בהיסטוריה האנושית שחוסלה על ידי התערבויות רפואיות מכוונות. מדיקר - שירותי בריאות של ארצות הברית מדיה וקבצים בנושא שירותי בריאות בוויקישיתוף ערך זה הוא קצרמר בנושא בריאות ובנושא רפואה. אתם מוזמנים לתרום לוויקיפדיה ולהרחיב אותו.
האח הגדול ("1984")

האח הגדול (באנגלית: Big Brother) הוא מונח שנטבע בספר "1984" של ג'ורג' אורוול. בספר, האח הגדול הוא כינוי למנהיג כל-יכול הנהנה מפולחן אישיות ומצוי מעל לכל ביקורת. האח הגדול הוא מנהיג מפלגת הסוצאנג (הלחם של "סוציאליזם אנגלי") השולטת באוקיאניה, מדינה דמיונית בה מתרחשת עלילת הספר. עלייתו התחילה בשנות השישים של המאה העשרים, כשכל מנהיגי המהפכה המקוריים של המפלגה הוצאו להורג בטיהורים הגדולים. עשור לאחר מכן, האח הגדול היה כבר מנהיגה הבלתי מעורער של המפלגה. אולם אורוול רומז בספר שהאח הגדול הוא דמות בדיונית שנוצרה על ידי המפלגה, כדי לשמש כמוקד ההזדהות עם המפלגה, כיוון שקל יותר להרגיש קרבה לאדם מאשר לגוף או לרעיון אידאולוגי. כחיזוק לכך אפשר להביא את העובדה שהאח הגדול הפך דמות מיתולוגית, פרטי הביוגרפיה שלו מעורפלים, לא ידוע מתי נולד, והאמונה הרווחת היא שהוא לעולם לא ימות. אין אדם באוקיאניה היודע את שמו האמיתי או שראה אותו פנים אל פנים. "האח הגדול" הפך מטבע לשון המתייחס לשלטון טוטליטרי או כזה שיש בו מאפיינים טוטליטריים. המציאות הדיסטופית שמתאר אורוול ב-"1984" רותמת אמצעים טכנולוגיים מתקדמים לפיקוח ולניטור של חיי הפרט, תחת הסיסמה "האח הגדול - עינו פקוחה", ולכן המונח "האח הגדול" משמש לעיתים קרובות בהתייחסות לפעולות שפוגעות בפרטיות, בין אם מעורבים בהן מוסדות המדינה ובין אם מעורבים בהם חברות מסחריות. דמותו של האח הגדול מבוססת בעיקרה על דמותו של יוסיף סטלין, אך גם על רודנים אחרים כמו אדולף היטלר ומאו דזה-דונג. השם "האח הגדול" הוא פרפרזה על הכינוי "האבא הגדול" שניתן לסטלין. חדר 101 פנאופטיקון הזכות לפרטיות 1984 (ספר, מונחים) מדיה וקבצים בנושא האח הגדול בוויקישיתוף נדב זאבי, עינו הפקוחה של האח הגדול, ב- nrg מאיה פולק, ‏האח ממשיך לגדול, בעיתון מקור ראשון, 25 בפברואר 2019 האח הגדול, באתר אנציקלופדיה בריטניקה (באנגלית)
דרום קנזינגטון

דרום קנזינגטון (באנגלית: South Kensington - "סאות' קנזינגטון") היא שכונה ברובע המלכותי של קנזינגטון וצ'לסי שבעיר לונדון, בירת הממלכה המאוחדת, כ־3.9 ק"מ דרומית־מערבית לצ'רינג קרוס ולכיכר טרפלגר. אין הגדרה מדויקת של השכונה, אולם מקובל לזהות את השכונה עם האזורים הנמצאים סביב תחנת הרכבת התחתית של לונדון של דרום קנזינגטון וכן את האזור שסביב דרך התערוכות. בשכונה נמצאים המוזיאון להיסטוריה של הטבע, מוזיאון ויקטוריה ואלברט, מוזיאון המדע, בית באדן-פאוול, האלברט הול, אימפריאל קולג' והקולג' המלכותי למוזיקה (אף שיש המשייכים אותה לאזור נייטסברידג'). השכונה נמצאת על הגבול שבין שכונת נייטסברידג' (הנמצאת מזרחית לה) לבין צ'לסי הנמצאת מערבית ודרומית לה. אזור דרום קנזינגטון היה אזור חקלאי עד אמצע המאה ה-19. במקום היו ערוגות ירק ועצי פרי אשר סיפקו מזון לשוקי לונדון. בעקבות הצלחת התערוכה הגדולה שנערכה בשנת 1851 בהייד פארק הסמוך, נרכש שטח של כ-352,000 מ"ר על ידי הועדה המלכותית לתערוכה של 1851 במטרה להקים במקום מוסדות תרבות (כיום שטח זה כולל את אזור אלברטפוליס לאורכה של דרך התערוכות). בשל הצלחת מוסדות התרבות שנבנו במקום החלו בשנות ה-60 של המאה ה-19 להקים בשכונה בתי מגורים, והשכונה התפתחה במהירות ומשכה אליה בעלי אמצעים רבים אשר בנו בפרוור את בתיהם (השכונה הייתה באותה עת מחוץ לשטחי לונדון). שם השכונה "דרום קנזינגטון" נבחר למטרה זו - שייוך השכונה לשכונת קנזינגטון היוקרתית הצפונית לאזור (בה נמצאים ארמון קנזינגטון וגני קנזינגטון היווה צעד שיווקי שנועד למצב את השכונה כמותג ולהפרידה משכונת צ'לסי הסמוכה שהייתה שכונת פועלים. הקמת תחנת הרכבת התחתית בשנת 1868 הפכה את איחוד הפרוור עם לונדון לוודאי. הבית הדק מדיה וקבצים בנושא דרום קנזינגטון בוויקישיתוף אתר האינטרנט הרשמי של דרום קנזינגטון אתר רובע קנזינגטון וצ'לסי
קנטונזית תקנית

קנטונזית תקנית (בסינית מפושטת: 广东话, יוטפנג: Gwong2dung1 waa2, פין-יין: Guǎngdōnghuà) היא שפה סינית הנחשבת לשפה השנייה המדוברת ביותר בסין, אחרי מנדרינית. בנוסף, היא השפה המדוברת ביותר באזורים המיוחדים בסין, הונג קונג ומקאו. קנטונזית נחשבת ללינגואה פרנקה של מחוזות ואזורים מסוימים בדרום סין, המרכזי שבהם הוא גואנגדונג (הקרוי גם קנטון, ומכאן שם השפה) ובמחוזות נוספים בדרום סין, דוגמת גואנגשי. השפה מדוברת במדינות נוספות בדרום מזרח אסיה (בעיקר בווייטנאם ובמלזיה, כמו גם בסינגפור ובקמבודיה במידה פחותה) ונחשבת לשפה המדוברת ביותר בקרב סינים שהיגרו למערב. הקנטונזית היא הניב הנפוץ ביותר ממשפחת הניבים המכונה יוּאֵה (粵). בסין היא מדוברת על ידי 52 מיליון אזרחים שהם 4.5% מאזרחי סין. ישנן מספר שיטות ליטון של קנטונזית, המרכזיות שבהן הן יוטפנג ותעתיק ייל. על אף שקנטונזית חולקת אוצר מילים נרחב עם השפה המנדרינית, שתי השפות הסיניות אינן מובנות הדדית, בעיקר בשל הבדלים פונולוגיים ודקדוקיים. הבדל בולט נוסף בין קנטונזית למנדרינית הוא אופן כתיבת המילה המדוברת. מעט מאוד דוברי קנטונזית בקיאים באוצר המילים הקנטונזי המלא בכתב. כתוצאה מכך, מילים רבות כתובות בצורה הדומה למנדרינית תקנית. מאז 1909, שלטונות סין קידמו באופן עקבי את השפה המנדרינית ברחבי המדינה, ובמיוחד בחינוך ובתקשורת. זאת, בהתאם לצו שהוצא בתקופת שושלת צ'ינג. עם זאת, הרשויות במחוזות הקנטונזים בדרום סין, התנגדו לכך, וטענו ל"ייחודיות אזורית" של הקנטונזית, ולחשיבותה למסחר הפורה באזור. בין היתר מסיבה זו, עדיין נעשה שימוש בקנטונזית בחלק מכלי התקשורת הממשלתיים עד היום, להבדיל משפות סיניות אחרות שאינן מנדרינית. אולם, בשנים האחרונות פועל הממשל בסין למזער את השימוש בקנטונזית במדינה. כך למשל, בשנת 2010 הוצע על ידי השלטון ששידורי הטלוויזיה במחוז גואנגג'ואו יגדילו את כמות התכנים המשודרים במנדרינית, על חשבון תוכניות קנטונזית. עצם הניסיון לקדם זאת, הוביל להפגנות במחוז, שבסופו של דבר הניאו את הרשויות מלהתקדם עם ההצעה. פעולות מסוג זה חיזקו את הזהות הלשונית של דוברי הקנטונזית ביחס לדוברי שפות סיניות אחרות. topic/Standard-Cantonese-language קנטונזית תקנית, באתר אנציקלופדיה בריטניקה (באנגלית) ניבים קנטונזיים, דף שער בספרייה הלאומית Sean Patrick Hopwood, Why Cantonese is Still an Important Chinese Language to Learn, Day Translations Blog, ‏2018-05-14 (באנגלית אמריקאית) Snow, Donald B. (2004). Cantonese as Written Language: The Growth of a Written Chinese Vernacular. Hong Kong University Press. p. 48. ISBN 9789622097094. ארכיון מ-2016-04-24. נבדק ב-2015-11-09. Minglang Zhou, Hongkai Sun (2004). Language Policy in the People's Republic of China: Theory and Practice Since 1949. Springer. ISBN 978-1402080388. ארכיון מ-2016-05-18. נבדק ב-2015-11-09. Yingjin Zhang, ed. (1999). Cinema and Urban Culture in Shanghai, 1922–1943. Stanford University Press. p. 184. ISBN 978-0804735728. ארכיון מ-2016-05-10. נבדק ב-2015-11-09. Chu, Yiu-Wai (2013). Lost in Transition: Hong Kong Culture in the Age of China. State University of New York Press. pp. 147–148. ISBN 978-1438446455. "Yuèyǔ bòyīn xū bào zhǔn mín hōng 'ruòzhì'" 粵語播音須報准 民轟「弱智」. Píngguǒ rìbào (בסינית). 2011-12-19. אורכב מ-המקור ב-2012-01-11. נבדק ב-2012-01-06. ערך זה הוא קצרמר בנושא שפות ובנושא אסיה. אתם מוזמנים לתרום לוויקיפדיה ולהרחיב אותו.
אנדרטת הקיבוצים

אנדרטת הקיבוצים הוקמה לזכר חברי הקיבוצים שנפלו במערכות ישראל, נמצאת ביער הקיבוצים סמוך למשמר העמק. המיקום של האנדרטה נבחר בעיקר מאחר שהוא מהווה נקודת תצפית נוחה על עמק יזרעאל, שהיה אזור בו הייתה התיישבות קיבוצית עניפה בשנים הראשונות להקמת קיבוצים בישראל ובשל הקרבה לג'וערה ומערת הפלמ"ח. המקימים בחרו באזור זה שלהשקפתם יצר סוג של משולש דמיוני של צלעות מורשת הגנה וההתיישבות. הרעיון להקמת האנדרטה נתקל בהתנגדויות רבות. הדילמה העיקרית הייתה בעצם נחיצות הקמתה היות שבמקומות רבים בארץ יש אנדרטאות לחברי הקיבוצים שנפלו במערכות ישראל. לבסוף נתקבלה ההחלטה ונבחר המקום - גבעה נישאה ביער משמר העמק. המקום נבחר בגלל היותו צופה על עמק יזרעאל, ערש ההתיישבות, וקרבתו לג'וערה ולמערת הפלמ"ח בקיבוץ משמר העמק, דבר המאפשר ליצור את המשולש הווירטואלי של מורשת ההגנה. משרד הביטחון התנה את אישורו ותמיכתו בתנאי שלא יהיה ציון שמות החללים באתר. הועלה רעיון לבנות עמדת מחשב במקום ובה רשימת החללים. לבסוף הוחלט לחקוק באתר את שמות הנופלים מהחלל הראשון משה ברסקי חבר קיבוץ דגניה א עד ימינו, סה"כ 3050 שמות. האנדרטה תוכננה על ידי הפסל סלו שאול חבר קיבוץ עין גב. היא בנויה בצורה של מגדל תצפית עשוי מבטון חשוף. גרם מדרגות מגיע לראש המגדל וממנו תצפית מרהיבה על קיבוץ משמר העמק ועמק יזרעאל. על קיר בטון באתר חקוקות מילותיו של ס. יזהר: נזכור אחים, בנים ורעים אשר יצאו עמנו בפלוגות הלוחמים. אנחנו חזרנו והמה לא ישובו עוד. קרן קיימת לישראל הכשירה לאנדרטה דרך כורכר משולטת, באורך 6 ק"מ מג'וערה. בתחילת הדרך, מצד שמאל, אפשר להבחין בשני עמודי אבן גדומים – גבוה ונמוך לזכר שני חברי קיבוץ עין השופט. הגבוה לזכר שלמה קורץ, הנמוך לזכר נכדו ליאור צ'רן. ב-7 באוקטובר 1989 ירדו השניים לחקור מערה באזור ונקברו חיים. האתר נחנך רשמית ב-29 באוגוסט 2007 בטקס בהשתתפות שר הביטחון אהוד ברק ונשיא המדינה שמעון פרס. אנדרטת הקיבוצים טבלת הקדשה באנדרטת הקיבוצים שמות החללים לפי קיבוץ שמות החללים מבט כללי מילותיו של המשורר ס. יזהר באנדרטה האנדרטה עם דגלים בשנת 2015 אנדרטת זיכרון לשלמה קורץ ולנכדו ליאור צ'רן בצד הדרך לאנדרטת הקיבוצים הנוף מהתצפית הסמוכה לאנדרטה מדיה וקבצים בנושא אנדרטת הקיבוצים בוויקישיתוף אנדרטת הקיבוצים - הנופלים במערכות ישראל, באתר הקיבוצים דבר המשפחות השכולות באנדרטת הקיבוצים - 14.5.2014, באתר הקיבוצים יד לנופלים בני התנועה הקיבוצית, באתר "יזכור" אנדרטת הקיבוצים - הנופלים במערכות ישראל
טל (פירושונים)

טל הוא כינוי לתופעה המתרחשת בדרך כלל בלילה, שבה מִתְעַבִּים אדי מים באוויר לטיפות על עלוות צמחים ועל הקרקע. האם התכוונתם ל... ג'ת'רו טאל – Jethro Tull - להקת רוק וילהלם טל (אופרה) – אופרה מאת המלחין האיטלקי ג'ואקינו רוסיני, בהסתמך על מחזהו של פרידריך שילר ועדת טל – ועדה ציבורית בראשות שופט בית המשפט העליון בדימוס צבי טל (מונתה באוגוסט 1999), אשר עסקה בפטור משירות בצה"ל הניתן לבני ישיבות תפילת טל (תיקון טל) - תפילה או פיוט הנאמר ביום הראשון של חג הפסח בתפילת מוסף, קודם שמתחילים להזכיר טל בתפילת העמידה חורשת טל – אתר נופש ובילוי בצפון הארץ, בחלקו שמורת טבע ובחלקו גן לאומי טל שחר – מושב צ'אנדרה טאל – Chandra Taal - אגם אריה טל – ראש עיריית טירת כרמל וילהלם טל – Wilhelm Tell - גיבור לאומי אגדתי אשר לפי מיתוסים שונים חי בשווייץ וילהלם טל (אופרה) – אופרה מאת המלחין האיטלקי ג'ואקינו רוסיני, בהסתמך על מחזהו של פרידריך שילר נילי טל – במאית ומפיקה של סרטי תעודה חוקרים ואנשי ספר: אברהם טל (בלשן) – פרופסור ללשון עברית באוניברסיטת תל אביב וסגן נשיא האקדמיה ללשון העברית אברהם טל (עיתונאי) – עיתונאי, חבר מערכת "הארץ" אוריאל טל – פרופסור להיסטוריה יהודית של העת החדשה באוניברסיטת תל אביב דוד טל (היסטוריון) – היסטוריון ישראלי יוסף טל – מלחין ישראלי חתן פרס ישראל ופרס וולף במוזיקה שלמה טל – רב, יקיר ירושלים, מהדיר סידור רינת ישראל שמואל טל – רב חרדי לאומי, המשמש כראש ישיבת תורת החיים ביד בנימין אישי ציבור: דוד טל – ח"כ מטעם מפלגת ש"ס ולאחר מכן מטעם עם אחד, ממנה פרש לסיעת היחיד "נוי" (הקרויה על שם נכדתו) ואז הצטרף לסיעת קדימה צבי טל – שופט בית המשפט העליון בישראל, יו"ר ועדת טל אדם טל – מייסד העיר כרמיאל מוזיקאים: טל (זמרת) – זמרת צרפתייה ממוצא ישראלי אברהם טל (זמר) – יוצר וזמר ישראלי דוד טל (זמר) – זמר וחבר בצמד חדוה ודוד לירן טל – זמר מוזיקה מזרחית ישראלי מיכל טל (זמרת) – זמרת ישראלית מיכל טל (פסנתרנית) – פסנתרנית ישראלית שחקנים, מנחים, דוגמנים: אלונה טל – שחקנית ארז טל – מנחה טלוויזיה עדה טל – שחקנית תיאטרון שירז טל – דוגמנית ספורטאים: אליאב טל – שחיין מיכאל טל – אלוף העולם בשחמט עידן טל – כדורגלן אנשי צבא: אילן טל – דובר צה"ל אלכס טל – מפקד חיל הים הישראלי בין השנים 1996–2000 דוביק טל – מפקד חטיבה 7 וקצין שריון ראשי. מנכ"ל תעשיות מלח לישראל יפתח רון-טל – אלוף בצה"ל, בתפקידו האחרון כיהן כראש מפקדת זרוע היבשה ישראל טל – "(טליק)" - אלוף בצה"ל, סגן הרמטכ"ל; אבי פרויקט טנק המרכבה וגשר הגלילים טלי טלשיר תל תל (פירושונים) אישים ששמם הפרטי הוא טל
דין משמעתי

דין משמעתי (בראשי תיבות: דמ"ש) הוא הליך פורמלי שבו נדונה אשמתו של אדם השייך לארגון מסוים שאינו מדינה. דין משמעתי דן בהפרת התקנות, הכללים או החוקים הנהוגים באותו הארגון. בניגוד לבית משפט אזרחי רגיל, תוצאת ההליך השיפוטי היא בדרך כלל: זיכוי או ענישה. הדין המשמעתי אינו עוסק, בדרך כלל, בדיונים בעלי אופי של בוררות בין שני צדדים או בין אדם לרשות שלטונית. הליך הדין המשמעתי מתקיים בניהולו של מי שהוסמך לכך על ידי הארגון, ובדרך כלל יש לו גם סמכות ענישה או לחלופין סמכות להמליץ על ענישה. עונשים מקובלים בדין משמעתי הם הערה, התראה, נזיפה, קנס, הורדה בדרגה, השעיה ופיטורים. לעובדי המדינה קיימים שני בתי דין למשמעת בנציבות שירות המדינה, בחיפה ובירושלים, הפועלים מכוח חוק שירות המדינה (משמעת), תשכ"ג-1963. ברשויות המקומיות פועל בית דין למשמעת של עובדי הרשויות המקומיות, מכוח חוק הרשויות המקומיות (משמעת), תשל"ח-1978. דין משמעתי בצה"ל מתקיים בהתאם לחוק השיפוט הצבאי. חוק הדיינים מורה על הקמת בית דין משמעתי לדיינים בבתי הדין הרבניים. בית הדין למשמעת של משטרת ישראל פועל מכוח חוק המשטרה, התשס"ו-2006 ותקנות המשטרה (סדרי דין בדיון משמעתי), התשע"ב-2012. לשכת עורכי הדין בישראל מפעילה בתי דין משמעתיים מחוזיים אשר דנים בעבירות משמעת שבוצעו על ידי חברי הלשכה או מתמחים. בית הדין כפוף לכללי האתיקה של הלשכה ולחוקי מדינת ישראל. בית דין משמעתי רשאי להטיל על נאשם שהורשע בעבירת משמעת את העונשים הבאים: אזהרה, נזיפה, קנס (עד סך של 25,000 ש"ח כנגד כל עבירה), השעיה מן הלשכה והוצאה מן הלשכה (כלומר, שלילת רישיון לעסוק בעריכת דין). על פסיקה של בית דין משמעתי מחוזי קיימת רשות ערעור לבית הדין המשמעתי הארצי, שעל פסיקתו ניתן לערעור בזכות לבית המשפט המחוזי בירושלים. חוק הספנות (ימאים), תשל"ג-1973 מסדיר את הקמתם של בתי דין משמעתיים לימאים. במקומות עבודה שונים מופעל דין משמעתי מכוח הסכמים קיבוציים החלים על מקומות עבודה אלה. במוסדות להשכלה גבוהה מוגדר תקנון משמעת המחייב את הלומדים במוסדות אלה. התאחדות הכדורגל הישראלית מפעילה בית דין משמעתי יאיר הורביץ, ‏הסדרי משמעת בעבודה, משפטים ‏ט', תשל"ט יאיר הורביץ, ‏הסדרי משמעת בעבודה - חלק שני, משפטים ‏י', תש"ם, עמ' 303–328 יאיר הורביץ, הסדרי משמעת בעבודה - המשך המאמר, משפטים י', תש"ם, עמ' 469–486 שי שמש, מפקד או שופט? הרפורמה בדין המשמעתי בצה"ל בראשית שנות האלפיים (אורכב 17.05.2017 בארכיון Wayback Machine), מערכות 470, מרץ 2017 גיא מדמוני-לנדאו, דיני משמעת: מדריך לעובד שהסתבך, באתר ynet, 23 ביוני 2014 בית הדין למשמעת של עובדי המדינה, באתר נציבות שירות המדינה בית הדין למשמעת, באתר של משטרת ישראל ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
וייטסנייק

וייטסנייק (באנגלית: Whitesnake) היא להקת הארד רוק בריטית, שהוקמה בשנת 1978 על ידי דייוויד קוברדייל (לשעבר מלהקת דיפ פרפל בין השנים 1973-1975). הלהקה הייתה פעילה בעיקר בשנות השמונים, והגיעה לשיא ההצלחה שלה באלבומה הקרוי על שם הלהקה משנת 1987. באלבום זה ובאלבום שיצא אחריו (בו ניגן הגיטריסט הידוע סטיב ואי) הלהקה שינתה את סגנונה המוזיקלי מהארד רוק בלוזי להארד רוק עם מאפיינים רבים הלקוחים מז'אנר הגלאם מטאל שהיה פופולרי מאוד באותה תקופה. הלהקה חזרה לפעילות ב-2002, עם הרכב שונה מהמקורי אך עדיין עם הסולן המקורי ומקים הלהקה דייוויד קוברדייל. במהלך השנים החליפה הרכב הלהקה השתנה פעמים רבות. בשנות קיומה הוציאה 12 אלבומי אולפן. דייוויד קוברדייל - שירה דאג אולדריץ' - גיטרה מובילה (חבר בלהקה מ-2002) רב ביץ' - גיטרה מובילה (חבר בלהקה מ-2002) אוריה דאפי - גיטרה בס (חבר בלהקה מ-2005) טימוטי דרורי - קלידים (חבר בלהקה מ-2002) כריס פרייזר - תופים (חבר בלהקה מ-2007) Snakebite Trouble Lovehunter Ready an' Willing Come an' Get It Saints & Sinners Slide It In Whitesnake Slip of the Tongue Restless Heart Good to Be Bad Forevermore מדיה וקבצים בנושא וייטסנייק בוויקישיתוף אתר האינטרנט הרשמי של וייטסנייק וייטסנייק, ברשת החברתית פייסבוק וייטסנייק, ברשת החברתית אקס (טוויטר) וייטסנייק, ברשת החברתית אינסטגרם וייטסנייק, סרטונים בערוץ היוטיוב וייטסנייק, במסד הנתונים הקולנועיים IMDb (באנגלית) וייטסנייק, באתר אפל מיוזיק (באנגלית) וייטסנייק, באתר ספוטיפיי וייטסנייק, באתר סאונדקלאוד (באנגלית) וייטסנייק, באתר Last.fm (באנגלית) וייטסנייק, באתר AllMusic (באנגלית) וייטסנייק, באתר MusicBrainz (באנגלית) וייטסנייק, באתר דיזר וייטסנייק, באתר Discogs (באנגלית) וייטסנייק, באתר Songkick (באנגלית) וייטסנייק, באתר Genius וייטסנייק, באתר SecondHandSongs וייטסנייק, באתר בילבורד (באנגלית) וייטסנייק, באתר טיידל (באנגלית) וייטסנייק, באתר אמזון מיוזיק ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יו"ד

האם התכוונתם ל... האות יו"ד – האות העשירית באלף בית העברי יורה דעה – החלק העוסק בדיני איסור והיתר בטור ובשו"ע יוד – יסוד כימי שסמלו הכימי I ומספרו האטומי 53.